740c65c7bdc7cd8794de9b8e6cac4482
**Τι είναι το Κότσι του Ράφτη;**
--------------------------------


minimalorthopedics.gr
2020.05
 Ως [**Κότσι του ράφτη**](/portfolio/to-kotsi-tou-rafti/) ορίζεται η διόγκωση στην κεφαλή του 5ου μεταταρσίου. Η διόγκωση αυτή οδηγεί σε χρόνιο πόνο και ερεθισμό. Λόγω της διόγκωσης, οι ασθενείς δυσκολεύονται να βρουν παπούτσια, ενώ συχνά παρατηρείται έντονα αντιαισθητική παραμόρφωση της περιοχής. Πήρε την ονομασία του από την εποχή που οι ράφτες καθόντουσαν με τις ώρες σταυροπόδι με αποτέλεσμα να δημιουργούνται σκληρίες στην περιοχή του μικρού δακτύλου του ποδιού τους. Η αγγλική του ονομασία είναι bunionette.Σύμφωνα με έρευνα, το κότσι του ράφτη εμφανίζεται μόλις στο 4% του πληθυσμού, σε αντίθεση με το 39% που εμφανίζει κότσι στο μεγάλο δάκτυλο του ποδιού.


cf5e51e5bc17fe5c557e0f54dc19c6b9
### **Ποιες ομάδες του πληθυσμού είναι πιο ευάλωτες;**


minimalorthopedics.gr
2020.05
 Στις ομάδες του πληθυσμού που είναι πιθανόν να εμφανίσουν κότσι του ράφτη ανήκουν οι εξής:* Οι γυναίκες (παραμόρφωση μπορεί να υπάρχει και στα δύο πόδια)
* Άτομα με πλατύ πόδι
* Άτομα που πάσχουν από σακχαρώδη διαβήτη
* Άτομα με αγγειολογικά προβλήματα
* Άτομα με χρόνιο τραυματισμό της περιοχής
* Άτομα με ανατομικές ιδιαιτερότητες του 5ου μεταταρσίου

Πολλές φορές εμφανίζεται σε συνδυασμό με άλλες παραμορφώσεις του πρόσθιου άκρου ποδός, ενώ είναι πιθανό να εμφανιστεί μετά από χειρουργείο για πτώση μεταταρσίων.


2a4e3531c09bef1562633b252522ea7e
#### **Η ελάχιστα επεμβατική χειρουργική αντιμετώπιση**


minimalorthopedics.gr
2020.05
 Την πιο σύγχρονη και με οριστική λύση μέσω χειρουργικής αντιμετώπισης αποτελεί η [ελάχιστα επεμβατική τεχνική](/portfolio/diadermiki-xeirourgiki/). Μέσω της συγκεκριμένης τεχνικής έχουμε άμεση κινητοποίηση, λιγότερη αιμορραγία, λιγότερο μετεγχειρητικό πόνο, άμεση έξοδο από το νοσοκομείο και ταχύτερη αποκατάσταση. Κατά τη διάρκεια της επέμβασης είναι πιθανόν να διορθωθούν παράλληλα και άλλες παραμορφώσεις στο πόδι.Η επέμβαση γίνεται με περιοχική αναισθησία. Μετεγχειρητικά δεν απαιτούνται πατερίτσες ή γύψος παρά μόνο η χρήση ειδικού μετεγχειρητικού υποδήματος. Η επέμβαση δεν απαιτεί παραμονή στο νοσοκομείο και ο ασθενής μπορεί να επιστρέψει σπίτι του αυθημερόν, όπου μπορεί να αυτοεξυπηρετηθεί με μεγάλη άνεση.


4ac55788049f159188f5743ee5358bad
#### 

#### **Εκπαίδευση και Εξειδίκευση για τον Ορθοπεδικό Χειρουργό Ελευθέριο Ζαμπάκο**


minimalorthopedics.gr
2020.05
 Ο [Ορθοπεδικός Χειρουργός](/zambacos/) Ελευθέριος Ζαμπάκος έχει εκπαιδευτεί, μετεκπαιδευτεί και εξειδικευτεί στην Ελάχιστα Επεμβατική Ορθοπεδική Χειρουργική των Κάτω Άκρων. Ταξιδεύει συχνά στο εξωτερικό για να ενημερώνεται για τις τελευταίες τεχνικές ελάχιστα επεμβατικής ορθοπεδικής χειρουργικής και συντηρητικής θεραπείας, ώστε να μπορεί να προσφέρει στους ασθενείς του οριστική θεραπεία κατά των παραμορφώσεων των δακτύλων.Επισκεφτείτε τον Ορθοπεδικό Χειρούργο Ελευθέριο Ζαμπάκο για την έγκαιρη αντιμετώπιση του προβλήματός σας.

